**შესყიდვის ობიექტი**

შესყიდვის ობიექტს წარმოადგენს აივ ინფექციის/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის ( The Global Fund to Fight AID, Tuberculosis and Malaria) დაფინანსებული „ტუბერკულოზის ყველა ფორმის ხარისხიან დიაგნოსტიკასა და მკურნალობაზე საყოველთაო ხელმისაწვდომობის მდგრადობის უზრუნველყოფა“ პროგრამის ფარგლებში სსიპ ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნულ ცენტრის მიერ დაგეგმილი მომსახურების (79300000 – ბაზრის კვლევა და ეკონომიკური კვლევა, გამოკითხვები და სტატისტიკა) შესყიდვა - უცხოელი ვიზიტორების მხრიდან მომავალი ტუბერკულოზის ინფექციის გავრცელების რისკების შეფასება და მოწინავე საერთაშორისო გამოცდილებაზე დაყრდნობით ამ რისკების შემცირების მექანიზმის შეთავაზება.

მომსახურების მიწოდების ვადა: 6 თვე.

**ტექნიკური დავალება**

მსოფლიოს მასშტაბით, ტუბერკულოზი ინფექციურ დაავადებებს შორის ერთ – ერთი ყველაზე უფრო სახიფათო და გავრცელებული დაავადებაა[[1]](#footnote-1) ტუბერკულოზის წინააღმდეგ ბრძოლა კაცობრიობისთვის გამოწვევაა[[2]](#footnote-2) − დაავადება ყველაზე მეტად აზარალებს დაბალი შემოსავლის მქონე მოწყვლად ჯგუფებს და ზრდის საზოგადოებაში უთანასწორობას. ჯანმრთელობის მსოფლიო ორგანიზაციის (ჯანმო) გაანგარიშებით, მსოფლიოში აქტიური ტუბერკულოზით ყოველწლიურად ავადდება 9 მილიონამდე ადამიანი, ხოლო იღუპება 2 მილიონზე მეტი. ინფექციური დაავადებებით გამოწვეული სიკვდილიანობის მიზეზებს შორის ტუბერკულოზს მეორე ადგილი უჭირავს. საქართველომ მნიშვნელოვან წარმატებას მიაღწია ტუბერკულოზის კონტროლის მექანიზმების იმპლემენტაციაში, რაც შესაბამისად აისახა კიდეც: ბოლო 10 წლის განმავლობაში დაავადების გავრცელება 2-ჯერ შემცირდა[[3]](#footnote-3). თუმცა დაავადება მაინც აქტუალური პრობლემაა საქართველოსთვის, სადაც ტუბერკულოზით ავადობა და რეზისტენტული ტუბერკულოზის ტვირთი კვლავაც მაღალია.

ჯანმრთელობის მსოფლიო ორგნიაციის ინფორმაციით მიგრანტებს შეიძლება ჰქონდეთ ტუბერკულოზით ინფიცირების ან აქტიური დაავადების განვითარების მაღალი რისკი, რაც დამოკიდებულია: ტუბერკულოზის შემთხვევებზე მათ წარმოშობის ქვეყანაში; მოგზაურობასთან დაკავშირებულ ფაქტორებზე (ფიზიკური სტრესი და კონტაქტი ინფექციურ შემთხვევებთან ბანაკებსა და ციხეებში); და მათ საცხოვრებელ და სამუშაო პირობებზე იმიგრაციის ქვეყანაში, როგორიცაა მათ შორის ჯანდაცვის სერვისებისა და სოციალური დაცვის ხელმისაწვდომობა. აქტიური ტუბერკულოზის ვითარდება ინფიცირებულთა მხოლოდ ნაწილში და ძირითადად იმიგრაციიდან 5 წლის განმავლობაში.

მიგრაციის საერთაშორისო ორგანიზაციის მონაცემებით მიუხედავად სამხრეთ კავკასიის ქვეყნებში საკმაოდ კარგად განვითარებული სამედიცინო დაკვირვების სისტემებისა და შესაძლებლობებისა, ინფორმაცია მიგრანტ მოსახლეობაში ტუბერკულოზის და მისი პრევენციის, დიაგნოსტიკისა და მკურნალობის საჭიროებების შესახებ არასაკმარისია. აღნიშნული წარმოადგენს მნიშვნელოვან ხელშემშლელ მიზეზს მიგრანტებზე მორგებული ჯანდაცვის სისტემების განვითარებისა და დანერგვისთვის.

წინამდებარე ტექნიკური დავალების მიზანია უცხოელი ვიზიტორების მხრიდან მომავალი ტუბერკულოზის ინფექციის გავრცელების რისკების შეფასება და მოწინავე საერთაშორისო გამოცდილებაზე დაყრდნობით ამ რისკების შემცირების მექანიზმის შეთავაზება.

**პროექტის სპეციფიური ამოცანებია:**

* შეაფასოს მიგრაციული ნაკადები, მათი სტრუქტურა და მოცულობები და მიგრანტებიდან გამომდინარე ტუბერკულოზის მოსალოდნელი ეპიდემიოლოგიური რისკი საქართველოსთვის.
* შეაფასოს რისკი, თუ როდის გახდება ტუბერკულოზი მიგრანტებში წამყვანი პრობლემა საქართველოსთვის, ისევე როგორც ეს ევროპული რეგიონის ქვეყანებშია
* გააანალიზოს საერთაშორისო გამოცდილება თუ რომელ პროგრამულ ღონისძიებებს და როგორ ატარებენ მიგრანტებში ტუბერკულოზის რისკის/ავადობის იდენტიფიცირებისა და პრევენციისთვის.
* დაინტერესბულ მხარეეებთან მჭიდრო თანამშრომლობით შეიმუშაოს რეკომეენდაციეები საქართველოს ხელისუფლებისთვის.

საკონსულტაციო მომსახურება უნდა მოიცავდეს შემდეტ ეტაპებს: დოკუმენტების მიმოხილვა, კვლევის პროტოკოლის მომზადება, მონაცემთა შეგროვების ინსტრუმენტების ჩამოყალიბება და მონაცემების შეგროვება-დამუშავება (მონაცემთა შეყვანა, გადამოწმება და ანალიზი), ძირითადი მიგნებების წარდგენა დაინტერესებული მხარეებისთვის, და საბოლოო რეკომენდაციების და ანგარიშის ჩამოყალიბება.

# პრეტენდენტის მიმართ განსაზღვრული მოთხოვნები

1. პრეტენდენტს (ასევე მის ქვე კონტრაქტორს) უნდა გააჩნდეს მსგავსი პროგრამების განხორციელების სულ მცირე 3 წლიანი გამოცდილება, დადასტურებული დოკუმენტურად (კონტრაქტ(ებ)ი და ამ კონტრაქტ(ებ)ით ნაკისრი ვალდებულებების შესრულების დამადასტურებელი დოკუმენტები, მიღება-ჩაბარების აქტები, შესრულებული პროექტის შეფასების დოკუმენტი);

ანალოგიურ მომსახურაში იგულისხმება: მსგავსი ტიპის ანალიტიკური და მტკიცებულებათა-სინთეზზე დამყარებული პროდუქტების მომზადება გადაწყვეტილების მიმღებთათვის (მთავრობა, სამინისტრო, პარლამენტი)

1. პროექტში დასაქმებულ ძირითად პერსონალს უნდა ჰქონდეს ანალოგიური მომსახურების მიწოდების გამოცდილება, წამოდგერნილი უნდა იყოს შესაბამისი სერტიფიკატები, CV-ები;

დანართი 1

პროექტის ფარგლებში უნდა განხორციელდეს შემდეგი სპეციფიური აქტივობები გაწერილი განხორციელების ფაზების მიხედვით:

|  |  |  |  |  |  |  |  |
| --- | --- | --- | --- | --- | --- | --- | --- |
| # | სპეციფიური აქტივობა | აღწერილობა | რაოდენობა | ღირებულება სულ | საორიენტაციო ვადები | ინდიკატორი | |
| 1. | განხორციელების ფაზა 1 |  |  |  | 2021 წლის ოქტომბერ-ნოემბერი |  | |
| 1.1. | არსებული ლიტერატურის მიმოხილვა |  |  |  |  | ხარისხობრივი ინფორმაციის ჩამონათვალი, რომელიც საჭიროა რისკების გასაანალიზებლად | |
| 1.2 | კვლევის პროტოკოლის მომზადება |  |  |  |  | კვლევის პროტოკოლი | |
| 1.3 | კვლევის რაოდენობრივი კომპონენტის ინსტრუმენტის შედგენა | მონაცემთა ჩამონათვალი, რომელიც გამოყენებული იქნება ანალიზისას და მათი წყაროს იდენტიფიცირება |  |  |  | დოკუმენტი რომელიც შეიცავს მონაცემთა ჩამონათვალს, რომელიც გამოყენებული იქნება ანალიზისას | |
| 1.4 | საჭირო რაოდენობრივი მონაცემების მოპოვება | მონაცემების კოდირება და შეტანა მონაცემთა ბაზაში |  |  |  | მონაცემთა ბაზა | |
| 2 | განხორციელების ფაზა 2 - მონაცემთა ანალიზი და განხილვა |  |  |  | 2022 წლის თებერვლის ბოლომდე |  | |
| 2.1. | ხარისხობრივი და რაოდენობრივი მონაცემების ანალიზი - რისკის შეფასება |  |  |  |  | მიგრაციული ნაკადების რისკის შეფასების პრეზენტაცია | |
| 2.2 | საერთაშორისო გამოცდილების ანალიზი და შესაძლო ინტერვენციების იდენტიფიცირება |  |  |  |  | საერთაშორისო გამოცდილების და შესაძლო ინტერვენციების პრეზენტაცია | |
| 2.3 | შეფასებული რისკის და შესაძლო ინტერვენციების განხილვა დაინტერესებულ მხარეებთან | საკონსულტაციო შეხვედრა, სადაც დაინტერესებულ მხარეებთან განხილული იქნება შეფასებული რისკი და შესაძლო ინტერვენციები და შეირჩევა საქართველოსთვის მისაღები მიდგომა(ები) |  |  |  | შეხვედრის ამსახველი მასალები, დამსწრეთა სიის და პრეზენტაციების ჩათვლით | |
| 2.4 | საბოლოო ანგარიშის მომზადება |  |  |  |  | საბოლოო ანგარიში წარდგენილია შემსყიდველ ორგანიზაციასთან | |
|  | მომსახურების ჯამური ღირებულება: | | |  | | |
|  | მათ შორის დღგ: | | |  | | |

***წარმოდგენილი ღირებულება უნდა მოიცავდეს მომსახურებასთან დაკავშირებულ ყველა ხარჯსა და კანონმდებლობით გათვალისწინებულ გადასახადებს. ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურება***

1. https://www.who.int/news-room/fact-sheets/detail/tuberculosis [↑](#footnote-ref-1)
2. SDG 3.3 – შიდსის ეპიდემიის, ტუბერკულოზის, მალარიის, აღმოცენებადი ტროპიკული დაავადებების აღმოფხვრა და ჰეპატიტთან, წყლით გადამდებ და სხვა ინფექციურ დაავადებებთან ბრძოლა [↑](#footnote-ref-2)
3. 2009 წელს ტუბერკულოზის პრევალენტობა (100 000 ადამიანზე) იყო 136, ხოლო 2019 წელს – 66. [↑](#footnote-ref-3)